עוד חשד למקרה של פדופיליה: אחות מבית החולים לילדים "דנה", הנמצא בתוך המרכז הרפואי איכילוב שבתל אביב, הבחינה במהלך הלילה כי גבר בן 36 מסתובב במחלקה כשידו בתוך מכנסיו. האחות הזעיקה את המשטרה, שעצרה את הגבר והיום הוא הובא לבית משפט השלום בעיר, שם ביקשה המשטרה להאריך את מעצרו.
לבית משפט השלום ברמלה הוגש אתמול כתב אישום חמור בגין ביצוע שורה ארוכה של מעשים מגונים בקטינים שטרם מלאו להם 14 שנים נגד קצין מיחידה מובחרת בחיל המודיעין. על פי האישום, נהג הקצין להתעלל מינית בילדים בני שנתיים עד 12 הגרים בשכנות אליו ועליהם שמר בהיעדר הוריהם. הנאשם, כך נטען, הפשיל את בגדיהם של הילדים בעת שישנו, נגע באיבר מינם וביצע בהם מין אוראלי.על פי האישומים נגדו, קורבנותיו של החשוד הם בנים ובנות, 17 במספר, ובמרביתם הוא ביצע את המעשים מספר פעמים. בזמן ביצוע המעשים כולם היו קטינים מגיל שנתיים. את המעשים ביצע הקצין בילדי השכנים במהלך שמרטפות. בין קורבנותיו היו גם חברים של אחיו הקטנים בזמן שהתארחו אצלו בבית, בנות דודותיו בבית דודתו ובמהלך חופשה באילת. מרבית מעשי הסדום בוצעו בשעות הלילה, בזמן שהילדים ישנו.